Prima planetă gigantică ce orbitează în jurul unei stele pitice albe
Telescopul VLT al ESO a descoperit dovezi despre existența unei planete gigantice ce orbitează o stea pitică albă.
Astronomii au cercetat aproape 7000 de stele pitice albe și au găsit una deosebită de toate celelalte, cu o compoziție chimică nemaiîntâlnită până acum la o stea pitică albă.
Observații detaliate realizate cu spectrometrul XSHOOTER al VLT au confirmat prezența hidrogenului, oxigenului și sulfului...
...aflate într-un disc de gaz care se rotește în jurul stelei pitice albe, înainte de a fi înghițit de aceasta.
Acestea par să indice prezența unei planete de mărimea lui Neptun, aflată pe orbită în jurul piticei albe.
Radiația stelei evaporează atmosfera planetei, formând discul gazos.
Acest sistem unic ne-ar putea arăta evoluția viitoare a propriului nostru sistem solar.
Astronomie în porții mici.
Atingem noi înălțimi în astronomie. Produs de ESO, Observatorul European Austral.
Transcriere efectuată de ESO. Traducere realizată de Răzvan Neagoe.